ભગવાન કાશી વિશ્વનાથનું મંદિર બનારસ કે કાશીની સાંકડી ગલીઓમાં આવેલું છે. વચ્ચે ઊભા રહી બંને હાથ પહોળા કરીએ એટલે ગલીની બંને બાજુનાં મકાનો આપણા હાથને અડકે. વિશ્વનાથ ભગવાનનાં મંદિરના સોનાના કળશને આપણે જોઇએ તો બસ જોતાં જ રહીએ એટલો પ્રકાશ વેરે છે આ સોનાનો કળશ. માત્ર કળશનાં દર્શન થતાં જ આપણાં અનેક જન્મનાં પાપ બળી જાય છે. તેમાંય કાશી વિશ્વનાથનાં દર્શન કરતાં જ મનુષ્ય સાવ નિષ્પાપ બની જાય છે. કાશીમાં તમે નગર ભ્રમણ કરો તો સવાર સાંજ તમને વેદગાનના મંત્રો સંભળાય. નગરમાં પ્રવેશતાં જ તમે દિવ્યતાનો અનુભવ કરો. તમે એકદમ પવિત્રતાના ચાહક બની જાવ.